על פי דיווחים מסוימים הו צ'י מין הציע בשנת 1946 כי צפון וייטנאם תוכל לשמש בסיס בית לממשלה יהודית בגולה לפני הקמת מדינת ישראל. דוד בן-גוריון אז ראש ההנהלה החדש של ההסתדרות הציונית העולמית, דיבר לראשונה על המפגש הזה עם העיתונות בשנת 1966.
רפובליקת וייטנאם.
בשנת 1971 נותרו בדרום וייטנאם כ-12 יהודים צרפתים, כולם בסייגון. במהלך מלחמת וייטנאם שירתו כ-30,000 יהודים-אמריקאים בכוחות צבא ארצות הברית; ביניהם, קולונל ג'ק ג'ייקובס שזכה במדליית הכבוד על גבורה על שירותו.
הרפובליקה הסוציאליסטית של וייטנאם.
בהדרגה, כאשר הממשלה הקומוניסטית החלה לקיים רפורמות כלכליות, גדל מספר המבקרים היהודים במדינה.
בשנת 2006 פתחה חב"ד מרכז בהו צ'י מין סיטי, הנחשב למרכז הכלכלי של וייטנאם. בשנת 2014 פתחה חב"ד את המרכז היהודי בהאנוי.
אנדרטת חיל משאבי האנוש
אנדרטת חיל משאבי האנוש היא אנדרטה שמיועדת להנציח את 102 חללי חיל משאבי האנוש. האנדרטה ממוקמת במחנה דורי שברמת גן, ונחנכה באוקטובר 2013. האנדרטה ממוקמת בסמוך לאנדרטת החיל הכללי שנחנכה גם היא באותה העת. על האנדרטה כתובים שמות הנופלים, וכן מילים משיר "מגש הכסף" של המשורר נתן אלתרמן. בסמוך לשתי האנדרטאות ישנה רחבת דשא שמהווה מקום לטקסים.
אנדרטת חיל השלישות
שלישיית כמו צועני
אתר הנצחה לחללי המשטרה הצבאית
אתר ההנצחה לחללי המשטרה הצבאית הוא אתר הנצחה המיועד להנציח את זכר 131 חללי חיל המשטרה הצבאית. האתר היה ממוקם בתחילה במחנה קדום שבשומרון, ולאחר מכן עבר למחנה גור שבסמוך לצומת השרון שמשמש כבסיס הדרכה של החיל. באתר חקוקים שמות החללים, וכן הפסוק מ"קינת דוד" - "מנשרים קלו מאריות גברו". בנוסף על כך, מונחים באתר ספרי זיכרון עם תולדות הנופלים.
הקרב בנהר הליטני
קרב נהר הליטני היה קרב במלחמת העולם השנייה, שהתרחש ב-9 ביוני 1941, במסגרת ההתקדמות לביירות במהלך המערכה בסוריה-לבנון. הדיוויזיה השביעית האוסטרלית, בפיקודו של לוטננט ג'נרל ג'ון לברק, חצתה את נהר הליטני ובהמשך לחמה בכוחות צרפת של וישי.
מבצע מקדים.
חוליית פלמ"ח בפיקוד יגאל אלון הצליח לתפוס את הגשרים על הליטאני באזור מרג' עיון, אך הסתבכותו של הכוח האוסטרלי מנעה את חבירה ושימוש בגשרים, ולאחר שהחזיקו בגשרים כ-24 שעות, נאלצו לסגת, והצבא הצרפתי המגן פוצץ את הגשרים.
כוח של משה דיין נשלח לתפוס גשרים אסטרטגיים באזור הכפר איסקנדרון, כעשרה קילומטרים צפונית לראש הנקרה. הם נתקלו ביחידה צרפתית, וכבשו מבנה של תחנת משטרה. למקום הגיעו תגבורות רבות, ובחילופי האש נפצע דיין ואיבד את עינו. הכוח החזיק במקום עד שהגיעו אליו אנשי הצבא האוסטרלי בדרכם צפונה.
מהלך הקרב.
במהלך השעה הראשונה של 8 ביוני 1941, במסגרת מבצע אקספורטר, חצו הכוחות האוסטרליים בצפון שטח המנדט הבריטי את הגבול לדרום לבנון. ההתנגדות הראשונית של כוחות וישי מדרום לנהר ליטני הייתה מפוזרת ובדרך כלל לא מאורגנת.
הבריגדה ה-21 האוסטרלית התקדמה לאורך כביש החוף לכיוון ביירות וניסתה לחצות את נהר ליטני. במקביל בוצעה נחיתת לילה מפתיעה על ידי הקומנדו מספר 11 (סקוטי), בפיקודו של אלוף-משנה ר.ל פדר, במטרה לתפוס את הגשר בסמוך לשפך הנהר, אך הנחיתה התעכבה בשל הים הסוער, והמגינים הצרפתים הספיקו להרוס את הגשר. בסופו של דבר נחת הקומנדו באור יום, בשלושה יעדים נפרדים. לנחיתה כמעט ולא הייתה התנגדות מכיוון שהכוח המגן עסק בלחימה מול האוסטרלים. בהמשך הייתה לחימה. הכוח הצליח לגבור על אנשי וישי, ולחבור אל האוסטרלים, במחיר של 231 הרוגים ופצועים, כחצי מהכוח שנחת, ביניהם פדר, שנהרג בתקיפה על הבסיס הצרפתי. הוא הוחלף על ידי ג'פרי קיז, שכוחותיו הצליחה בסופו של דבר לעבור את הליטני בסירות בעזרת האוסטרלים.
התקפה נגדית של הצרפתים באמצעות משוריינים נבלמה. גשר פונטונים הושלם במהירות. האוסטרלים התקדמו תחת אש לא מדויקת משתי משחתות צרפתיות, ה-Guépard ואת וה-וואלמי. ארטילריה אוסטרלית הרחיקה את המשחתות שהתקרבו לחוף כדי להפגיז את הכוחות המתקדמים.
אחרית דבר.
לאחר הלחימה סביב הליטני נעה חטיבה 21 צפונה לעבר צור, כחלק מהתמרון הרחב לעבר ביירות. בצור השתתפה בכמה פעולות במסגרת המסע לכיבוש צידון, שנפלה ב־13 ביוני. במקביל, נעה באגף הימני של חטיבה 21 חטיבה 25, שהתקדמה לעבר מרג' ע'יון, שטוהרה זמנית ב־11 ביוני. בהמשך נשאר כוח קטן מה-25 להחזיק את מרג' עיון, ואילו שאר החטיבה נעה צפונה כדי לכבוש את ג'זין, שנפלה ב-13 ביוני. עם זאת, ב-15 ביוני הייתה התקפה צרפתית על מרג' עיון, ולחימה קשה התחוללה סביבה עד 27 ביוני.
האדם והטבע
האדם והטבע הוא חיבור הגותי מאת ההוגה והמחנך הציוני אהרן דוד גורדון, אשר נחשב ליצירתו הידועה והבולטת ביותר. החיבור עוסק בפילוסופיה, מוסר, והקשר בין האדם לסביבתו. הוא נכתב בעשור השני של המאה ה-20 בארץ ישראל. חלק מהמאמרים המהווים את החיבור התפרסמו בעיתונות בימיו של גורדון, והיתר נערך מכתב יד והופיע לראשונה לאחר מותו. "האדם והטבע" הופיע כחיבור שלם בשנת 1927 בהוצאת הפועל הצעיר. בתחילת שנות ה-50 נערך שוב והופיע בצורת כרך כחלק מסדרת כתבי א"ד גורדון בעריכת שמואל הוגו ברגמן ואליעזר שוחט. בשנת 2020 ראתה אור גרסה נוספת, ערוכה מכתב היד, בהוצאת מאגנס בעריכת יובל גובני ורון מרגולין.
רכבי למבורגיני
להלן רשימה של מכוניות המיוצרות על ידי חברת המכוניות האיטלקית למבורגיני. רק הדגמים העיקריים מפורטים.
ברט טאקר
ברט אלן טאקר (באנגלית: Brett Alan Tucker; נולד ב-21 במאי 1972) הוא שחקן קולנוע, טלוויזיה וזמר אוסטרלי.
קריירת משחק.
טאקר שיחק בתיאטרון הלאומי במלבורן.
לקראת תפקידו בסדרת הדרמה בנות מקלאוד, הוא עבד אצל וטרינר ללמוד את תפקידו.
בתיאטרון שיחק בין היתר במחזה "האישה בשחור" בשנת 2006, וב"גטסבי הגדול" בשנת 1997.
בין השנים 1999–2000 שיחק בתפקיד דניאל פיצג'רלד בסדרת הטלוויזה האוסטרלית שכנים שכנים, תפקיד אליו חזר בסוף 2007. ביוני 2009 פורסם כי הוא יעזוב את הסדרה כדי לחפש לשחק בארצות הברית. בנוסף לסדרה "שכנים שכנים", טאקר שיחק את מקס בסדרה "מועדון האוכף".
לטאקר היה גם תפקיד משני בסרט שחרור בעורף האויב משנת 2005.
מאז שהגיע לארצות הברית, טאקר הופיע בסדרות טלוויזיה רבות בין היתר ב"", "קאסל" ו-"NCIS". הוא הופיע גם כהארי דייוויס ב"פילגש". טאקר שיחק גם בסדרת הטלוויזיה "תחנה 19" במשך 17 פרקים, החל מעונת 2018.
חיים אישיים.
הוא אחד משלושת בניהם של קן וג'ניס טאקר, הוא גדל בעמק יארה בויקטוריה עם שלושת אחיו – ניקי, מארק ודייוויד.
אנדרטה לנופלי פיקוד העורף
אנדרטה לנופלי פיקוד העורף היא אנדרטה המנציחה את 417 חללי פיקוד העורף. האנדרטה ממוקמת בבסיס פיקוד העורף, מחנה רחבעם בפאתי העיר רמלה. סמוך אליו הוקם אמפיתיאטרון המיועד לכינוסי קבוצות. משמאל לאנדרטה הוקם חדר הנצחה, שבו ספסלים לישיבה, עמדת מחשב ותיקים המביאים את סיפורי הנופלים. לאורך מרכז הקיר, על לוחות זכוכית, כתובים שמות הנופלים לפי תקופות.
על קירות האנדרטה חרוטים שמות הנופלים, וכן הפסוקים "בצרה קראת ואחלץ" () ו"כי מדי דברי בו זכור אזכרנו עוד" (ירמיהו ל"א י"ט).
בית הכנסת בנורשפינג
בית הכנסת נורשפינג (בשוודית: Norrköpings synagoga) הוא בית כנסת היסטורי הממוקם ברובע נורדנטיל, נורשפינג, שוודיה.
בהתאם לחוק משנת 1782, נורשפינג יחד עם סטוקהולם וגטבורג הפכו לערים היחידות בהן הורשו היהודים להתיישב באופן קבוע באותה תקופה. בית כנסת קטן הוקם בשנת 1790, במימון הסוחר היהודי-גרמני יעקב מרכוס. בית הכנסת הנוכחי נבנה בין השנים 1855–1858 בסגנון נאו-קלאסי בתכנון של האדריכלים אדוארד מדן וקרל סטאל.
מצב נוכחי.
בית הכנסת סגור לתפילות בגלל מיעוט אוכלוסייה יהודית באזור. עם זאת, הבניין עדיין משמש מדי פעם לקונצרטים ואירועים אחרים. בית הכנסת מסווג כמבנה רשום מאז 1978.
המטרה מקדשת את האמצעים
"המטרה מקדשת את האמצעים" הוא מושג שמשמעותו "בכל דרך שהיא נחוצה", ולפיו יש לנקוט בכל האמצעים האפשריים להשגת מטרה – גם באמצעים, שיכולים להיות שנויים במחלוקת. התרגום האנגלי למושג "By hook or by crook" נחשב לישן מאוד, והוא תועד לראשונה ב"מסכתות שנויות במחלוקת" באנגלית התיכונה של ג'ון ויקליף בשנת 1380.
המלכה אליזבת השניה
הנס פייבוש
הנס נתן פייבוש (בגרמנית: Hans Feibusch; 15 באוגוסט 1898 – 18 ביולי 1998) היה צייר ופסל יהודי-גרמני, שחי ופעל בבריטניה משנת 1933 ועד מותו. הוא ידוע בעיקר בזכות ציורי הקיר שלו, במיוחד בכנסיות אנגליקניות. בסך הכל עבד בשלושים כנסיות אנגליקניות.
החיים בגרמניה.
פייבוש נולד בפרנקפורט על מיין, להורים יהודים. אביו היה רופא שיניים ואמו הייתה ציירת חובבת. הוא שירת עם הצבא הגרמני בחזית הרוסית במהלך מלחמת העולם הראשונה, בין השנים 1916–1918.
לאחר המלחמה למד אמנות במינכן. לאחר מכן עבד בהדרכתו של קרל הופר באומנות באוניברסיטת ברלין ולאחר מכן בפריז עם אנדרה להוטה. הוא חזר לפרנקפורט בשנת 1925 לעבוד כאמן, עם סטודיו במנזר הכרמליטים לשעבר, לצד רודולף הייניש ובנו אלקן. פרס הוענק לו על ידי האקדמיה הפרוסית לאמנויות בשנת 1931 על ציורו "סוחר הדגים".